
Esselamu alejk. Obraćam Vam se ovim putem, a u vezi sa mojom rodicom. Ona je petu godinu u braku ali nema djece, jednom je bila trudna ali je i pobacila, sada se opet desilo da nije imala mens. odreden period i svi smo bili sretni ali opet je dobila. Molim Vas da mi kazete sta da činimo, ona klanja i vjernica je, roditelji su joj hadžije. Molim Vas za odgovor, Allah Vas nagradio.


* 
* 
* 
* 
* 
* 
* 

 
U braku je a nema djece

Alejkumusselam!


Kaže Uzvišeni u Svojoj Knjizi: “Allahova je vlast na nebesima i na Zemlji. On stvara šta hoće! On poklanja žensku djecu kome hoće, a kome hoće – mušku, ili im daje i mušku i žensku, a koga hoće, učini bez poroda; On uistinu sve zna i sve može” (Eš-Šura, 49-50). Znači, Allah je taj koji koga hoće opskrbi potomstvom a koga hoće ostavi ga bez potomstva. Pa tako i tvoja rodica, treba da zna da je sve u Njegovoj, subhanehu ve te’ala, moći i volji. Pa ako On hoće daće joj djecu a ako neće pa niko joj ih mimo Njega ne može dati.


S toga treba da dovi i traži od Allaha da joj da djecu ako je to dobro za nju, jer nekada Allah uskrati nešto svome robu iz ljubavi prema njemu jer da mu to da to bi bio musibet i nevolja za njega. Ona ne zna šta je za nju dobro, pa neka dovi i traži od svoga Gospodara ono što je najbolje za nju, ako su to djeca da je opskrbi njima a ako nisu da je Allah sačuva.


To što ona klanja i što su joj roditelji hadžije ne znači da ne smije imati iskušenja u životu, naprotiv najviše iskušenja imaju oni koji se najviše drže vjere, poput poslanika, vjerovjesnika, pobožnjaka i dr. Kada Allah zavoli nekog roba stavi ga na iskušenja, pa tako i ona ne treba da smatra da je ovim Allah zaboravio i ostavio nego treba da je ubijeđena da joj Allah daje samo ono što je najbolje za nju. A mi ne znamo šta je za nas najbolje a Allah zna. Kaže Uzvišeni: “Ne volite nešto, a ono može biti dobro za vas; nešto volite, a ono ispadne zlo po vas. – Allah zna, a vi ne znate” (El-Bekara, 216). Ve billahi tevfik.


Odgovorio na pitanje: dr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


